**Materiál na rokovanie Kongresu Združenia saleziánov spolupracovníkov na Slovensku v dňoch 17.-18. 2. 2018 v Poprade**

Názov materiálu: **Pravidlá volieb Provinciálnej rady Združenia saleziánov spolupracovníkov na Slovensku**

Predkladá: **Provinciálna rada Združenia saleziánov spolupracovníkov na Slovensku**

Spracovateľ: **Pracovná komisia schválená PR ASC a zriadená na tento účel** (Julián Tomaštík, Ružena Maková, Ján Marek, Peter Krajčovič, František Goboňa )

**Dôvodová správa:**

Provinciálna rada ASC počas volebného obdobia 2015-2018 nadviazala na diskusiu PR z predchádzajúceho volebného obdobia a v priebehu niekoľkých rokovaní počas funkčného obdobia sa zaoberala myšlienkou úpravy Pravidiel volieb provinciálnej rady Združenia saleziánov spolupracovníkov na Slovensku. Ako kľúčové dôvody úprav definovala Provinciálna rada potrebu rovnomerného zastúpenia členov PR za jednotlivé oblasti Slovenska so zámerom využitia potenciálu a darov potrebných pre budovanie spoločenstva ASC na Slovensku, ktoré sú špecifické pre jednotlivé regióny. Po predchádzajúcej diskusii na rokovaniach PR ako aj rokovaní príslušnej pracovnej komisie bol vybratý variant rozdelenia provincie ASC na tri regióny: Západ, Stred a Východ. Podľa tohto princípu bude vytvorená kandidátka pre voľby do PR v zastúpení 4:2:4 (Západ, Stred, Východ) určeného podľa súčasného zastúpenia počtu členov Združenia v definovaných regiónoch. K ďalším úpravám v nových pravidlách volieb PR patria najmä tieto zásady:

* v návrhu kandidátky je možné dať hlas mimo vlastného regiónu iba jednému členovi ASC
* zrušenie pomenovaní v ženskom rode kandidát/kandidátka koordinátor/koordinátorka, delegát/delegátka,
* zrušená povinnosť zasielania pozvánky a inej korešpondencie písomne na adresu trvalého bydliska, je plnohodnotne nahradená e-mailovou komunikáciou na aktuálne registrovaný e-mail. Za správnosť a aktualizáciu zodpovedá každý člen ASC a delegáti.
* oprava nezrozumiteľného určenia polovice: doteraz: ...ktorí získali absolútnu väčšinu, t. j. aspoň polovicu hlasov prítomných voličov plus jeden,...

Po novom: ... ktorí získali absolútnu väčšinu, t. j. viac ako polovicu hlasov prítomných voličov,...

Príklad: počet hlasujúcich je 51 voličov. Počet získaných hlasov bol 26. Polovica hlasov je 25,5.

Doteraz: polovica plus jeden = 26,5 (25,5 + 1), kandidát by nemal byť zvolený

Po novom: viac ako polovica je akýkoľvek počet nad 25,5. Kandidát je zvolený

 - pribudol článok 28, ktorý popisuje postup v priebehu volieb po

 neúspešnom skontaktovaní sa s neprítomným zvoleným

 kandidátom.

 - zmena na hlasovacom lístku, rozdelenie kandidátov do troch

 skupín, viď príloha alebo článok 15. Pred menom na hlasovacom

 lístku bude prázdny štvorček na vyznačenie voľby

 - pribudol čl. 22 s informáciou, že voliči budú oboznámení so

 vzorom hlasovacieho lístka a so spôsobom označenia

 kandidátov.

 - v čl. 23 pribudol aj spôsob označenia (alebo X-om). Doteraz bola

 informácia iba o tom, že sa meno spolupracovníka označí

 krížikom.

* pribudol čl. 39, ktorý poukazuje na možnosť dočasne alebo úplne zrušiť regionálny princíp v prípade, keby bol narušený priebeh volieb.

Príklad: z regiónu Stred by sa nenašiel dostatočný počet kandidátov, tak by bolo možné porušiť pomer regionálneho princípu 4:2:4

Príklad: v treťom kole by kandidáti za niektorý región neprijali voľbu, tak by sa počet doplnil z iného regiónu a tým by sa zase porušil princíp dohodnutého pomeru 4:2:4

Ostatné zásady Pravidiel volieb PR boli zachované podľa doteraz platného dokumentu.

Podľa nových Pravidiel sa uskutoční príprava a priebeh volieb PR v roku 2021.

**Návrh na uznesenie:**

Provinciálny kongres Združenia saleziánov spolupracovníkov na Slovensku ***schvaľuje*** Pravidlá volieb provinciálnej rady Združenia saleziánov spolupracovníkov na Slovensku